


PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/775/27.02.2003





R  A  P  O  R  T

asupra proiectului de Lege pentru ratificarea Acordului între România şi Bosnia şi Herţegovina privind comerţul şi colaborarea economică, 

semnat la Bucureşti, la 14 mai 2002
1. În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, în fond, cu  proiectul de Lege pentru ratificarea Acordului între România şi Bosnia şi Herţegovina privind comerţul şi colaborarea economică, semnat la Bucureşti, la 14 mai 2002, trimis cu adresa nr. 721 din 3 februarie 2003.

     La întocmirea prezentului raport, Comisia a avut în vedere:

- avizul nr.1169/10.09.2002 al Consiliului Legislativ; 

- avizul nr.  56/11.02.2003 al Comisiei pentru buget, finanţe şi bănci.

Proiectul de Lege are ca obiect ratificarea Acordului între România şi Bosnia şi Herţegovina privind comerţul şi colaborarea economică, semnat la Bucureşti, la 14 mai 2002. Acordul cuprinde clauze uzuale, incluse şi în alte acorduri similare încheiate de România în ultima perioadă şi corespunde practicii internaţionale în domeniu, precum şi principiilor Organizaţiei Mondiale a Comerţului.
Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţa din data de 27 februarie 2003. 

 2. Proiectul de Lege face parte din categoria legilor ordinare, potrivit prevederilor art. 74 alin.(2) din  Constituţie.

 3. La dezbaterea proiectului au participat ca invitaţi, în conformitate cu prevederile art.51 din Regulamentul Camerei Deputaţilor din partea Departamentului de Comerţ Exterior: domnul Mitu Adrian - subsecretar de stat.
 4. La lucrările Comisiei au fost prezenţi 27 deputaţi, din totalul de 31 membri ai Comisiei.

 5. Proiectul de lege a fost primit de la Senat care l-a adoptat în şedinţa din 19 decembrie 2002.

   În urma dezbaterii, Comisia, cu unanimitate de voturi, a hotărât ca acest proiect de Lege să fie supus spre dezbatere şi aprobare în plenul Camerei Deputaţilor în forma adoptată de Senat.
             PREŞEDINTE,                                       

         Dan Radu Ruşanu                                   

SECRETAR,

Lucia-Cornelia Lepădatu










Consilier parlamentar,










     Doina Leonte

                                                                                                                      Expert parlamentar,

                                                                                                                         Olga Tutoveanu

C ă t r e,





 BIROUL PERMANENT AL

Vă înaintăm, alăturat, RAPORTUL asupra proiectului de Lege pentru ratificarea Acordului între România şi Bosnia şi Herţegovina privind comerţul şi colaborarea economică, semnat la Bucureşti, la 14 mai 2002, trimis Comisiei, pentru examinare în fond cu adresa nr. 721 din 3 februarie 2003.

 PREŞEDINTE,

                                              Dan Radu RUŞANU

